stanford-oval/wikipedia huggingface dataset:
לוח השנה הערבי הטרום-אסלאמי
הערות שוליים

1 2 3 4 5 6 7 8 9 10  F.C. De Blois, "TA’RĪKH": I.1.iv. "Pre-Islamic and agricultural calendars of the Arabian peninsula", The Encyclopaedia of Islam, 2nd edition, X:260.
1 2  Mahmud Effendi (1858), as discussed in Sherrard Beaumont Burnaby, Elements of the Jewish and Muhammadan calendars (London: 1901), pp. 460–470.
1 2 3 4  A. Moberg, "NASI'", The Encyclopaedia of Islam, 2nd, VII: 977.
1 2  Bonner, Michael (2011). "Time has come full circle": Markets, fairs, and the calendar in Arabia before Islam" in Cook, Ahmed, Sadeghi, Behnam, Bonner, et al. The Islamic scholarly tradition : studies in history, law, and thought in honor of Professor Michael Allan Cook. Leiden; Boston: Brill, 2011. מסת"ב 9789004194359. page 18.
1 2  see also Shah, Zulfiqar Ali and Siddiqi, Muzammil (2009). The astronomical calculations and Ramadan: a fiqhi discourse Washington, D.C.:The International Institute of Islamic Thought. ISBN 9781565643345. page 64.
↑  Lisān al-ʿarab Beirut: Dār Lisān al-ʿarab, 1970.
↑  Peters, Francis E (1994). Muhammad and the Origins of Islam. Albany, New York (1994): SUNY Press. p. 309. ISBN 0791418758.{{cite book}}:  תחזוקה - ציטוט: location (link)
1 2  Hideyuki Ioh, "The Calendar in Pre-Islamic Mecca", Arabica, 61 (2014), pp. 471–513; 758–59.
↑  "Hebrew and Islamic Calendar Reconciled (No. 53)".
↑  Abrahamson, Ben; Katz, Joseph. "The Islamic Jewish Calendar" (PDF). נבדק ב-14 ביוני 2016. {{cite web}}:  (עזרה)
↑  For an overview of the various theories and a discussion of the problem of "hindsight chronology" in early and pre-Islamic sources, see Maurice A. McPartlan, The Contribution of Qu'rān and Hadīt to Early Islamic Chronology (Durham, 1997).
↑  The Encyclopedia of Islam, 2nd edition, Index, p. 441
1 2  al-Biruni, "Intercalation of the Ancient Arabs", The Chronology of Ancient Nations, tr. C. Edward Sachau, (London: William H. Allen, 1000/1879), pp. 13–14, 73–74.
↑  A. Moberg, "NASI'", E.J. Brill's first encyclopaedia of Islam
↑  תלמוד בבלי, מסכת סנהדרין, עמ' 11
↑  Khanam, R. (editor) (2005). Encyclopaedic ethnography of Middle-East and Central Asia. New Delhi : Global Vision Publishing House. מסת"ב 8182200628. Page 442.
| לוחות שנה |
| --- | --- | --- |
| מערכות | ירחי • שמשי • ירחי-שמשי |  |
| לוחות בשימוש | עברי • גרגוריאני • מוסלמי • איראני • הינדי • קופטי • אתיופי • סיני • פרסי • בהאי • צפון קוריאני • שומרוני • קראי • הולוקני |  |
| לוחות היסטוריים | בבלי • אטי • ביזנטי • יוליאני • מאיה • מהפכני סובייטי • מהפכני צרפתי • רומי • שוודי • אצטקי • קומראני • ערבי טרום-אסלאמי • מצרי |  |
לוקיוס קאיקיליוס מטלוס

לוּקיוּס קָאיקִיליוּס מֶטֶלוּס (בלטינית: Lucius Caecilius Metellus), קונסול בשנים 251 ו-247 לפנה"ס, היה מצביא רומאי שנלחם נגד הקרתגים במלחמה הפונית הראשונה, בן למשפחת קאיקיליוס מטלוס. הישגו החשוב ביותר היה הניצחון שנחל בקרב פנורמוס על צבא קרתגי בפיקוד עזרובעל בן חָנוֹ (יוני 250 לפנה"ס).
הקונסולאט הראשון וקרב פנורמוס

מטלוס נבחר לקונסולאט בשנת 251 לפנה"ס יחד עם גאיוס פוריוס פאקיליוס (Gaius Furius Pacilius), והשניים נשלחו לסיקיליה להמשך המלחמה בקרתגים. כהונתם עברה ללא אירועים מיוחדים, שכן שני הצדדים נמנעו מקרבות הכרעה. בקיץ 250 לפנה"ס שב פוריוס לאיטליה עם חייליו, ומטלוס נשאר בפנורמוס עם שני הלגיונות הנותרים. עזרובעל, המצביא הקרתגי, החליט לנצל זאת וניסה למשוך את מטלוס לקרב. אלא שמטלוס לא התפתה להילחם במישור בשל יתרון הקרתגים במספר חייליהם ובפילי המלחמה שלהם. הוא הצליח בתחבולות להשיא את עזרובעל להילחם קרוב לחומות העיר, בעמדה שהייתה לו לחיסרון. ניצחון הרומאים היה שלם, וכתוצאה ממנו נערכו לפלישה מחודשת לאפריקה. בשובו לרומא התכבד מטלוס בתהלוכת ניצחון, בה הוצגו לראשונה בתולדות העיר גם פילי מלחמה שנתפסו מידי האויבים.
מגיסטר אקוויטום וקונסול בפעם השנייה

בשנת 249 לפנה"ס נבחר מטלוס למגיסטר אקוויטום, סגנו של הדיקטטור לצורך עריכת בחירות לקונסולים חדשים (dictator comitiorum habendorum causa). באותו זמן נמצאו שני הקונסולים היוצאים, פובליוס קלאודיוס פולכר ולוקיוס יוניוס פולוס, בסיקיליה ולא יכלו להגיע לרומא לניהול הבחירות בעצמם. לדיקטטור נבחר אולוס אטיליוס קאלאטינוס.
שנתיים אחר-כך, ב-247 לפנה"ס, נבחר בפעם השנייה לקונסול. עמיתו לכהונה היה נומריוס פאביוס בוטאו (Numerius Fabius Buteo). השניים נמנעו מכניסה לקרב הכרעה עם חמלקרת ברקה וחייליו, והעדיפו לנהל התנגשויות חלקיות. פיקודו של מטלוס בסיקיליה הסתיים אפוא ללא השגים מיוחדים.
פונטיפקס מקסימוס

מטלוס נשא במשרה הדתית הבכירה ביותר ברומא משך עשרים ושתיים שנים, מ-243 לפנה"ס ועד מותו ב-221 לפנה"ס. ב-241 לפנה"ס, על פי המסופר, פרצה שרפה במקדש וסטה, בו נשמר הפאלאדיום (Palladium), הפסל המקודש המגן על העיר. מטלוס שם את נפשו בכפו והצליח להציל את הפסל, אך נפגע מן הלהבות והתעוור. העם הרומי העניק לו בשל כך כבוד מיוחד, והתיר לו להגיע אל הסנאט במרכבתו, פריבילגיה שאיש לא זכה לה לפניו. תמצית נאום ההספד שנשא בנו של מטלוס בהלווייתו, המעלה על נס את השגי אביו ומידותיו, השתמרה אצל פליניוס.
הערות שוליים

↑  קרב פנורמוס: Polybius, 1.39-41; Diodorus, 23.21; תהלוכת הניצחון: (Livius, ep. 19; Plinius, N.H., 7.43 (139.
↑  Polybius, 1.57; Zonaras, 8.16
↑  (.Cicero, pro Scauro, 48; Plinius, N.H., 7.43 (139.
| --- | --- |
בקרת זהויות :  NTA: 131551973
מדליות באולימפיאדת הנוער נאנג'ינג (2014)

אולימפיאדת הנוער נאנג'ינג (2014) מהווה את משחקי הקיץ האולימפיים לנוער ה-2 שהתקיימו. המשחקים נערכו בין ה-16 ל-28 באוגוסט 2014. במשחקים השתתפו 3,579 ספורטאים ב-222 אירועים ב-28 ענפי ספורט. טבלת המדליות בדף זה מדרגת את 203 המדינות שהשתתפו באולימפיאדה לפי מספר מדליות הזהב שהספורטאים והספורטאיות שלהן זכו.
עיצוב המדליה

הוועד האולימפי הבינלאומי ערך תחרות לעיצוב המדליה לאולימפיאדת הנוער בנאנג'ינג 2014. הזוכה בתחרות הוא מתיו סיצ'ק (Matej Čička) מסלובקיה עם העיצוב שלו בשם "מסלול של מנצחים" שהוטבע בצד הקדמי של המדליה. הצד הקדמי של המדליה עוצב בהשראת מסלול הריצה מענף האתלטיקה שמסמל עבור סיצ'ק את הבסיס של המשחקים האולימפיים לנוער. הצד האחורי של המדליה עוצב על ידי הוועדה המארגנת של המשחקים בהשראת הנוף של העיר העתיקה של נאנג'ינג המשלב את חומות ושערי העיר והעתיקה יחד עם האדריכלות המסורתית של האזור, פריחת השזיפים המפורסמים של נאנג'ינג ונהר הצ'ינהווי. המטרה של הוועדה המארגנת הייתה ליצור עיצוב שעובד בהרמוניה עם העיצוב של Matej תוך המחשת המאפיינים הפשוטים, החיים והצעירים של העיר המאחרת.
הערות שוליים

↑  "Official report of the 2nd Summer Youth Olympic Games Nanjing 2014", NYOGOC, ‏June 2015
↑  "IOC announces winner of the Nanjing 2014 Youth Olympic Games medal design competition", IOC, ‏20 December 2013
↑  "Nanjing 2014 Youth Olympic Games medal unveiled!", IOC, ‏07 August 2014
מאסטר צ'יף

| --- | --- |

 גילום הדמות:  דניאל קודמור 
 מידע
 תאריך לידה:  2517 
 מקצוע:  מפקד צבאי, קצין, איש צבא
 כלי נשק:  רובה סער אקדח M6D
 
קצין זוטר ראשי (Master chief petty officer) ג'ון 117 (באנגלית: John-117), מוכר יותר בשם הדרגה שלו "מאסטר צ'יף (באנגלית: Master Chief)", הוא דמות בדיונית והפרוטגוניסט בסדרת משחקי הירי בגוף ראשון Halo. מאסטר צ'יף מופיע בכל משחקי הסדרה של היילו למעט המשחקים Halo: Reach (אנ') וHalo 3: ODST.דמותו גם מופיעה ברומנים גרפיים בסדרת ספרי היילו. בננוסף למאסטר צ'יף יש הופעות משניות והופעות קמע בקהילות היילו אחרות.
מאסטר צ'יף הוא חייל על (אנ') המכונה "ספרטני", (ביקום של היילו הספרטנים הם ילדים שבדומה לילדים בעיר היוונית העתיקה ספרטה, הם נלקחים ממשפחותיהם ומאומנים מילדות ללחימה). הוא כמעט אף פעם לא מראה את פניו ולעיתים נדירות נראה ללא שריונו וקסדתו. בדרך כלל מכנים אותו על ידי דרגת חיל הים שלו ולא על שמו. מאסטר צ'יף מדובב על ידי סטיב דאונס (אנ'), תקליטן לשעבר, במשחקי הווידאו שבהם הוא מופיע. דאונס ביסס את אישיותו של הצ'יף על רישום דמות ראשוני, שתיאר כדמות בסגנון של קלינט איסטווד. עם כל פעם נוספת שהדמות מופיעה, העיצוב החזותי שלו עובר חידוש או עדכון.
מאסטר צ'יף משמש כקמע עבור סדרת המשחקים היילו והמותג של חברת Xbox. הדמות קיבלה ביקורת חיובית ברוב הביקורות עליה; בעוד שמבקרים מסוימים תיארו את אופיו השקט וחסר הפנים של צ'יף כחולשה וחסרון, מבקרים אחרים טענו כי תכונות אלו מאפשרות לשחקנים ליצור תדמית משלהם לדמות ולהבין אותה בצורה טובה יותר. ביקורות שהעוברו על כך שבעלילת משחק הווידאו Halo 5: Guardians (אנ'), תפקידו של מאסטר צ'יף הופחת הביאו לכך שמפתחי סדרת משחקי הווידאו, Industries ‏343 (אנ') נתנו לדמות תפקיד יותר משמעותי בעלילת המשחק הבא בסדרתם Halo Infinite שיצא בדצמבר 2021.
פיתוח הדמות

המשימה לפיתוח המודל הממוחשב של מאסטר צ'יף למשחק הווידאו Halo: Combat Evolved (אנ'), המשחק הראשון בסדרת משחקי היילו הוטלה על המנהל האמנותי מרקוס להטו ורוברט מקלי. מאוחר יותר נשכר שי קאי וואנג לאמנות קונספט. אחד מהשרטוטים של וואנג הפך לבסיס למאסטר צ'יף, אך ההמרה הראשונית של הרישום למודל תלת־ממדי נראתה דו־ממדית מדי ובהשראת אנימה. להטו הרגיש שהדמות צריכה להרגיש יותר כמו טנק מהלך ולכן הנפך של המודל הוגדל. שריונו של מאסטר צ'יף עבר שינויים שונים, כגון תוספת של אנטנה (ובהמשך הסרה שלה), וגוון ירוק. מגן הדו-שיניים של הדמות, שנועד לשדר מהירות וזריזות, נוצר בהשראת קסדות אופני BMX.
פיתוח הדמות > דיבוב

סטיב דאונס, שמדובב את קולו של מאסטר צ'יף, הוא תקליטן ומדבב שמעולם לא שיחק במשחקי וידאו לפני עבודתו בסדרת היילו. הניסיון הקודם של דאונס בדיבוב של משחקי וידאו היה חלק קטן עבור Septerra Core (אנ') . במהלך הפקת היילו המליץ מרטין אודונל (אנ'), המנהל המוזיקלי של Bungie, המליץ על דאונס לתפקיד דיבובו של מאסטר צ'יף בהתבסס על ניסיונו בעבודה עם דאונס ב-Septerra. דאונס מעולם לא התראיין לקטע, ותיאר את קבלתו לתפקיד כשיחת טלפון.
הופעות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. יש להשלים את המידע על הופעותיו בסדרה הראשית, יש קישור לטיוטה שמפרטת על הופעות אלו בדף השיחה.
דמותו של מאסטר צ'יף מופיעה מחוץ לקנון של היילו, הדמות מופיעה בהופעת אורח כדמות שחקן (אנ') בגרסת ה-Xbox One של Super Bomberman R (אנ'),. בנוסף במשחק פורטנייט אפשר לרכוש סקין של הדמות. וריאציה מימי הביניים של השריון של מאסטר צ'יף מופיעה ב-Fable II (אנ'), כחליפת השריון שלבשה דמותו של גיבור אגדי בשם "האל". חברת Team Ninja (אנ') שעוסקת בפיתוח משחקי מחשב פנתה לחברת בונגי וביקשה אישור להשתמש במאסטר צ'יף במשחק הווידאו שלה Dead or Alive 4 (אנ') שיצא בשנת 2006. אף על פי שבסופו של דבר דמותו של מאסטר צ'יף לא הופיעה במשחק משום שהיא לא התאימה לעלילתו, התעניינותה של חברת בונגי ברעיון הביאה לשיתוף פעולה בין שתי החברות שגרם להתפתחותה של דמות בשם ניקול (ספרטנית-458) שמופיעה במשחק Dead or Alive 4. הדמות מוזכרת בסדרה הפרודית Red vs. Blue (אנ') של חברת Rooster Teeth Productions (אנ') שמבוססת על היילו.
תכונות

במשחקי הווידאו, מאסטר צ'יף נראה לעיתים נדירות ללא שריונו. כדי לסייע לשחקנים להזדהות עם הדמות, סצנות אחדות חושפות חלק מהפנים שלו, אך לעולם לא חושפות אותם במלואם; למשל, בסצנת הסיום של המשחק Halo: Combat Evolved מאסטר צ'יף מסיר את קסדתו, אך תנועת המצלמה מסתירה את ראשו. אוקונור אמר בראיון כי חשיפת פניו של מאסטר צ'יף אינה חשובה כמו לחשוף את האירועים המתרחשים סביב הדמות. בסוף "היילו 4", אם השחקן מביס את המשחק ברמת הקושי הגבוה ביותר, עיניו של מאסטר צ'יף מוצגות בקצרה כשהוא מסיר את הקסדה שלו. "בהיילו: המבול", מאסטר צ'יף מתואר כאדם גבוה עם שיער חום קצר, עיניים רציניות ותווי פנים חזקים. עורו לבן באופן טבעי כתוצאה מבילוי רוב זמנו בשריונו. גובהו של מאסטר צ'יף עומד על בערך 2.13 מטר ומשקלו 450 ק"ג (כולל השריון); בלעדיו הוא עומד על 2.00 מטר גובה ומשקלו הוא כ-130 ק"ג.
השפעה תרבותית > מוניטין

הדמות הופיעה ברשימות הדמויות הטובות ביותר ממשחקי וידאו של: UGO, GamesRadar, אמפייר, גינס שיאי העולם: מהדורת גיימרים, Complex ו-Time. ‏ IGN הציעה כי המוות הדרמטי של הדמות יכול להיות אחד מהאירועים המשמעותים ביותר בהיסטוריה של משחקי המחשב. דומתו של מאסטר צ'יף זכתה לשבחים על אופייה חסר הפנים, אולם היו גם מבקרים שהעבירו ביקורת על אופי זה, ואף היו מבקרים שטענו שדמותו מוערכת יתר על המידה. בכתבה במגזין "The Artifice" טען סם גריי שהדמות לא "נמצאת במנוחה" ושהיא מפוצלת בין דמות של גיבור שקט ודמות של גיבור פעיל, והיעדר הסכסוך בין הדמויות הפנימיות שלה גורמת לדמותו של מאסטר צ'יף להיות לא מעניינת. פרנק אוקונור מחברת בונגי ציין כי "עצם זה שהשחקן 'מבלה הרבה זמן' עם דמותו של מאסטר צ'יף, גורם ליצירת מתח בין שחקנים שמעדיפים שאישיותו תהיה מפותחת ומשמעותית יותר לבין אלו שמעדיפים "דמות מועילה וחסרת רגש".
בספטמבר 2007 נחשף פסל שעווה של מאסטר צ'יף שהוצג במוזיאון מאדאם טוסו בלאס וגאס. על הפסל ששוקל כ-113 קילוגרם ומתנשא לגובה של 2.2 מטר עבדו עשרה אמנים שונים.
כריסטוף (זמר)

| --- | --- |

כריסטוף ב-2009
 לידה:  13 באוקטובר 1945 ז'וביזי-סור-אורז', צרפת 
 פטירה:  16 באפריל 2020 (בגיל 74) ברסט, צרפת 
 שם במה:  Christophe 
 מקום קבורה:  בית הקברות מונפרנאס 
 מוקד פעילות:  צרפת 
 תקופת הפעילות:  1963–2020 (כ־57 שנים)
 סוגה:  מוזיקת פופ, מוזיקה אקספרימנטלית, רוק אלקטרוני, שאנסון, דאונטמפו 
 שפה מועדפת:  צרפתית 
 חברת תקליטים:  Motors, מרקורי רקורדס, ברקלי רקורדס, AZ רקורדס, Disques Vogue 
 בן או בת זוג:  Véronique Bevilacqua (1971–16 באפריל 2020) 
 מספר צאצאים:  1 
 פרסים והוקרה:  מפקד מסדר האמנויות והספרות (5 ביולי 2011)  קצין מסדר האמנויות והספרות (29 ביוני 2004)  Victoire du spectacle musical, tournée ou concert (2003)  אביר בלגיון הכבוד (31 בדצמבר 2014)  אביר מסדר האמנויות והספרות 
 christophe-lesite.com
 פרופיל ב-IMDb
 
ביקור כריסטוף בישראל, 1969
דניאל בווילאקה (בצרפתית: Daniel Bevilacqua;‏ 13 באוקטובר 1945 – 16 באפריל 2020), שנודע בשם הבמה כריסטוף (Christophe), היה זמר צרפתי ממוצא איטלקי. התפרסם ב-1965 בעקבות להיטו "Aline".
ביוגרפיה

כריסטוף התפרסם לראשונה ב-1965 עם הוצאת להיטו הגדול "אלין". בנוסף הוציא את השיר גם באיטלקית, אך השיר לא הצליח ולא זכה לתפוצה בניגוד לגרסת המקור בצרפתית. ב-1965 הוציא את שירו השני: בלדה בשם Oh Mon Amour, אותו שר בצרפתית ובאיטלקית, השיר זכה להצלחה יחסית אך לא כמו קודמו. בשנת 1969 ביקר כריסטוף בישראל, והופיע בפני חיילים פצועים בבית החולים תל השומר, וכן בתל אביב ובפסטיבל עין גב לאחר הפסקה קצרה הצטרף ב-1971 לחברת התקליטים מוטרוס של המפיק פרנסיס דריפוס (אנ'). ב-1973 הוציא את Les paradis perdus סינגל ואלבום באותו השם. ב-1974 הוציא את אלבומו המצליח ביותר Les mots bleus (אנ') שזכה להצלחה גדולה, ובהמשך גם דורג במקום ה-45 ברשימת האלבומים הצרפתים הטובים בכל הזמנים על יד מגזין הרולינג סטון. ב-1977 הוציא את הסינגל Daisy. בשנות ה-80 הוציא את הסינגלים "Succès fou" ו-"Clichés d'amou", והחל לבצע גרסאות כיסוי לשירים משנות ה-40 וה-50 בין היתר ל-Arrivederci Roma באיטלקית וגרסה צרפתית ללהיט המקסיקני בסמה מוצ'ו, ב-1985 כתב את השיר Ne Raccroche Pas, שנטען כי נכתב על סטפני, נסיכת מונקו, לאחר שהייתה מעורבת בתאונה בה נהרגה אמה השחקנית גרייס קלי.[דרוש מקור] ב-1986 כתב את השיר להיט הפופ Boule de flipper עבור קורין צ'ארבי, השיר זכה להצלחה גדולה ביחס לשירים אותם ביצע.
ב-1971 נישא לחברתו ורוניק (Véronique), והשניים היו הורים לבת, לוסי (Lucie).
לאחר הפסקה נוספת הוציא ב-1996 את אלבומו ה-11 Bevilacqua, ב-2001 הוציא אלבום נוסף Comm' si la terre penchait וב-2002, אחרי למעלה משני עשורים בהם לא הופיע, קיים כריסטוף הופעה באולימפיה, ב-2003 הוציא גרסה מחודשת להיטו אלין.
ב־26 במרץ 2020 נדבק בנגיף הקורונה ואושפז במצב קשה בבית חולים בצרפת כשהוא מחובר למכונת הנשמה. כריסטוף שסבל מנפחת, נפטר ב-16 באפריל 2020 עקב סיבוכי הנגיף בבית החולים שבעיר ברסט.
דיסקוגרפיה > אלבומי אולפן

1965 – Christophe
1970 – Sur la route de Salina
1972 – Christophe
1973 – Les paradis perdus
1974 – Les mots bleus
1976 – Samouraï
1977 – La Dolce Vita
1978 – Le Beau Bizarre
1980 – Pas vu, pas pris
1983 – Clichés d'amour
1996 – Bevilacqua
Comm'si la terre penchait – 2001
2008 – Aimer ce que nous sommes
2013 – Paradis retrouvé
Les Vestiges du chaos – 2016
דיסקוגרפיה > אלבומי הופעות חיות

1975 – Olympia
Olympia – 2002 (ביצוע מחודש לאחר שני עשורים ללא הופעות.)
2002 – Mercury
Intime – 2014
דיסקוגרפיה > סינגלים

1964: Reviens Sophie / Cette fureur de vivre / Ça n'fait rien / Se dire adieu
1965: Aline Aline / Je l'ai retrouvée / Je ne t'aime plus / La fille aux yeux bleus
1965: Les Marionnettes / Je suis parti / Tu n'es plus comme avant / Noël
1966: Je chante pour un ami / Cette vie là / La danse a trois temps / J'ai remarché
1966: Excusez-moi monsieur le professeur / La camargue / Pour un oui / Christina
1966: J'ai entendu la mer / Cette musique / Le spectacle / Tu es folle
1966: À ceux qu'on aime / Avec des mots d'amour / Maman / Les amoureux qui passent
1967: Je sais que c'est l'été / Le coup de fouet / Les espagnols / La petite gamine
1968: Amour interdit / Passons une nuit blanche / Confession / Si tu veux, je peux
1970: The Girl From Salina / Sunny Road To Salina
1971: La petite fille du 3e / Mere, tu es la seule
1971: Mal / Épouvantail
1971: Mes passagères / Fait chaud ce soir
1972: Oh mon amour / Goodbye, je reviendrai
1972: Main dans la main / Nue comme la mer
1973: La vie c'est une histoire d'amour / Les jours où rien ne va
1973: Belle / Rock monsieur
1973: Les paradis perdus / Mama
1973: Mickey / Emporte-moi
1973: L'amour toujours l'amour / La bête
1974: Señorita / Le temps de vivre
1974: Les mots bleus / Le dernier des Bevilacqua
1975: Petite fille du soleil / Le petit gars
1976: Merci John d'être venu / Paumé
1976: Une autre vie / Paumé
1976: Daisy / Macadam
1977: La Dolce Vita / La mélodie
1978: Un peu menteur / Ce mec-lou
1979: Aline / Je ne t'aime plus
1980: L'Italie / Question ambiance
1980: Agitation / Les tabourets du bar
1983: Succès Fou / Cœur défiguré
1983: Mon amie la jalousie / Souvenir de Laura
1983: Dernier baiser / La nuit bleue'
1984: J'l'ai pas touchée / Voix sans issue
1985: Ne raccroche pas / Méchamment rock'n'roll
1988: Chiqué chiqué / Un tour d'Harley avec Lucy
1988: Chiqué chiqué (long version) / Besame mucho / Ne raccroche pas (long version)
הערות שוליים

↑  כריסטוף בא לזמר, על המשמר, 24 במרץ 1969
↑  הזמר הצרפתי כריסטוף, דבר, 21 בספטמבר 1969
↑  Par Eric BureauLe 29 mars 2020 à 14h29, Modifié Le 29 Mars 2020 À 21h03, Coronavirus : le chanteur Christophe hospitalisé en réanimation à Paris, leparisien.fr, ‏29 במרץ 2020 (בצרפתית)
↑  https://www.lefigaro.fr/culture/le-chanteur-christophe-est-mort-emporte-a-74-ans-par-le-coronavirus-20200417
| --- | --- |
בקרת זהויות :  PLWABN: 9810679400805606  BNE: XX888126  BnF: cb13892494k (data)  CANTIC: a1106075x  GND: 135007488  ISNI: 0000 0001 3941 927X  LCCN: no2006110023  MusicBrainz: 5cef1748-13f1-4155-b9f6-71cd4212b960  SUDOC: 079000223  VIAF: 44484668   WorldCat (עם VIAF): 44484668
כוכב משתנה

כוכב משתנה הוא כוכב שבהירות נראיתו כפי שהיא נראית מכדור הארץ אינה קבועה ומשתנה עם הזמן. הסיבה לשינוי יכולה להיות שינויים בעוצמת ההארה של הכוכב או חסימה זמנית של אורו בכיוון כדור הארץ. למעשה כל הכוכבים משתנים ברמה זו או אחרת לאורך זמן חייהם, כך שהמונח מתייחס להשתנוּת על פני פרקי זמן קצרים ביחס לאורך חיי הכוכב, בדרך כלל בין דקות למאות שנים.
גרף של דרגת הבהירות המשתנה של δ בקפאוס
היסטוריה

על פי התורה האריסטוטלית, היו השמיים קבועים ולא משתנים (למעט תנועת כוכבי הלכת והירח). תורה זו נחשבה כנכונה בתרבות האירופית עד למאה ה-16, למרות שסביר שהיו בעבר אירועים של הופעת כוכבים חדשים והיעלמותם (למשל אירועי סופרנובה 1054 וסופרנובה 1181), אך אלו לא תועדו בתרבות האירופית, למרות שזכו לתעוד בתרבויות אחרות.
בשנת 1572 הופיעה סופרנובה 1572, שהוכרזה על ידי טיכו ברהה ככוכב חדש (נובה), ובשנת 1604 אירעה סופרנובה נוספת. בנוסף לכך, בשנת 1596 זוהה הכוכב אומיקרון בלווייתן בטעות כנובה, אך לאחר שנעלם והופיע מספר פעמים באופן מחזורי הוא זוהה ככוכב המשתנה הראשון.
בשנת 1667 תועד הכוכב המשתנה השני – אלגול (אם כי סביר שדבר השתנותו היה ידוע עוד קודם לכן). מאז תועדו בשביל החלב למעלה מ-40,000 כוכבים משתנים ועוד כ-10,000 בגלקסיות אחרות.
תצפיות ומדידות

המאפיין הבולט של כוכבים משתנים הוא שינוי הבהירות, אך השינוי בעוצמת הקרינה אינו בהכרח אחיד על פני כל ספקטרום הפליטה של הכוכב. ייתכן, למשל, ששינוי בטמפרטורת הכוכב יביא לגידול בפליטה בתחום ספקטרלי אחד ולהקטנת הפליטה בתחום אחר. שינויים במאפייני הסעת החום בשכבות החיצוניות של הכוכב או שינויים בשקיפות של שכבות אלו יכולים להתאפיין בשינוי בפליטה של תחום ספקטרלי מסוים ולהשאיר תחום אחר כמעט ללא שינוי.
למרות שבאמצעות שימוש בטלסקופ בלבד (ואפילו טלסקופ חובבים) ניתן לזהות את השינויים באורם של כוכבים משתנים רבים ולהעריך את שינויי הבהירות על ידי השוואה לבהירות של כוכבים סמוכים, זיהוי מקצועי של השינויים בבהירותם של כוכבים משתנים נעשה באמצעות מדידת עוצמת האור בתחומים שונים באמצעות ספקטרופוטומטר ומכשירי מדידה נוספים. ביצוע מדידות עוקבות לאורך זמן ורישום הנתונים בגרף יוצר את עקומת הבהירות של הכוכב ומאפשר להבחין במאפייני ההשתנות:
סדירות – ההשתנות עשויה להיות מחזורית, מחזורית למחצה או לא סדירה
במקרה של מחזוריות סדירה – זמן המחזור
עוצמת השינוי – ההבדל בעוצמת ההארה בין ההארה המרבית והמזערית
אופי השינוי – שינוי חד או הדרגתי, סימטרי או א-סימטרי, בעל מחזורי משנה.
ניתוח ספקטרוסקופי של אור הכוכב מאפשר להבחין בשינויים בספקטרום הנפלט ולהסיק מהם על גורמי ההשתנות:
שינויי טמפרטורה
שינויים בשקיפות השכבות החיצוניות של הכוכב
קיום בן זוג עמום שעשוי להסתיר את אור הכוכב
התנפחות והתכווצות של הכוכב
שדות מגנטיים חזקים שעשויים להשפיע על הבהירות
קווי בליעה שמראים על ענני גז המקיפים את הכוכב.
מצירוף המדידות ניתן בדרך כלל לשער את המנגנון הגורם לשינויים הנצפים באורו של הכוכב וכך למיין את הכוכבים המשתנים על פי סוגם ועל פי מנגנון ההשתנות.
סוגי כוכבים משתנים

ניתן לסווג את הכוכבים המשתנים על פי פרמטרים שונים:
הסוג הספקטרלי של הכוכב
מידת ההשתנות (מאיות דרגת בהירות, עשיריות דרגת בהירות, דרגות בהירות)
סדירות ההשתנות (סדירה, סדירה למחצה, לא סדירה)
זמן המחזור (דקות, שעות, ימים, שבועות, שנים, מאות שנים, חסר סדירות)
מנגנון ההשתנות.
מקובל לסווג על פי מנגנון ההשתנות לפי הסדר הבא: ההבחנה הראשונה היא בין השתנות כתוצאה משינויים בפליטת האור של הכוכב עצמו ובין השתנות כתוצאה מהסתרת האור על ידי גורם חיצוני. לאחר מכן מבחינים על פי מנגנון השינוי עצמו ולפעמים מחלקים חלוקות משנה על פי הפרטים המדויקים יותר של גורמי ההשתנות ועל פי מאפייני ההשתנות האחרים. שמות הסוגים נגזרים בדרך כלל משמם של הכוכבים המשתנים הראשונים שזוהו כשייכים לסוג זה.
כוכבים משתנים מסיבות חיצוניות

השתנות הבהירות מסיבות חיצוניות נובעת בדרך כלל מהסתרה של אור הכוכב על ידי בן זוג עמום יותר – ליקוי מאורות. עם זאת, קיימים כוכבים שבהירותם אינה אחידה או שצורתם אינה כדורית ולכן בהירותם משתנה כאשר הם מסתובבים סביב צירם.
כוכבים משתנים מסיבות חיצוניות > משתנים לוקים

כוכבים אלו הם למעשה מערכת זוגית בה זוג כוכבים מקיפים זה את זה כך שקו הראייה אל כדור הארץ נמצא במישור הסיבוב. כאשר אחד הכוכבים עובר על פני הכוכב השני הוא מסתיר אותו וגורם לירידה בעוצמת ההארה הכוללת של זוג הכוכבים. גודל השינוי תלוי בהפרש הבהירויות של זוג הכוכבים, בגודלם ובזווית המדויקת בין מישור הסיבוב ובין קו הראייה אל כדור הארץ. השינוי הגדול ביותר בבהירות מתקבל כאשר אחד הכוכבים עמום בהרבה מהשני וגדול ממנו וכן הזווית קטנה מאוד כך שמתקבלת הסתרה מלאה של הכוכב הבהיר על ידי העמום.
סיווג משנה:
משתנים לוקים מסוג אלגול – עוצמת הבהירות קבועה רוב הזמן עם שתי ירידות ברורות בזמני המעבר של הכוכבים זה על פני זה.
משתנים לוקים מסוג β בנבל – שני הכוכבים קרובים מאוד זה לזה כך שעקומת הבהירות משתנה כל הזמן.
משתנים לוקים מסוג W בדובה הגדולה – הכוכבים צמודים זה לזה ובעלי בהירות זהה כך שהם מהווים למעשה גוף אחד לא כדורי ועוצמת האור משתנה כתוצאה מהשינוי בצורת הגוף כפי שהוא נראה מכדור הארץ ברציפות ובזמן מחזור של יום או פחות.
משתנים לוקים פלנטריים – כוכב לכת חוץ-שמשי עובר על פני הכוכב וגורם לירידה קטנה מאוד בבהירות.
כוכבים משתנים מסיבות חיצוניות > משתנים מסתובבים

כוכבים אלו מאירים בצורה לא אחידה. סיבובם העצמי סביב צירם מביא לשינוי בעוצמת האור כפי שהוא נצפה מכדור הארץ. חוסר האחידות של ההארה יכול לנבוע מסיבות שונות כמו צורה גאומטרית לא סימטרית ביחס לציר הסיבוב או כתוצאה מכך שהקרינה נפלטת בצורה לא אחידה מפני הכוכב.
סיווג משנה:
כוכבים לא כדוריים – אלו כוכבים במערכת זוגית קרובה בה כוח המשיכה בין הכוכבים גורם לעיוות צורתם. כתוצאה מכך שטח פני הכוכבים כפי שהוא נראה מכדור הארץ משתנה ואיתו משתנה גם הבהירות.
כוכבים עם בהירות לא אחידה – מתחלקים לשני סוגים:
משתני BY בדרקון – בשל כתמים דומים לכתמי השמש, בהירות פני השטח של הכוכבים אינה אחידה. אם הכתמים הם גדולים מאוד ביחס לשטח מעטפת הכוכב, בהירות הכוכב עשויה להשתנות מעט עם סיבובו.
משתני α2 בכלבי ציד – בשל שדה מגנטי חזק ולא אחיד, פיזור היסודות השונים בשכבות החיצוניות של הכוכבים אינו אחיד וגורם לשינויים קטנים בבהירות ובספקטרום של הכוכבים, שבאים לידי ביטוי עם סיבוב הכוכב על צירו.
פולסרים באור נראה – פולסרים פולטים קרינה באלומה צרה יחסית כך שפולסרים באור נראה מופיעים ונעלמים בזמן מחזור שנע מאלפיות שנייה ועד מספר שניות. הפולסר באור נראה הידוע ביותר הוא הפולסר שבערפילית הסרטן.
כוכבים משתנים מסיבות פנימיות

השתנות הבהירות מסיבות פנימיות נובעת בדרך כלל משינוי במאפייני הכוכב כמו רדיוס, טמפרטורה, שדה מגנטי ואפילו שינוי מסה בעקבות אינטראקציה עם בן זוג. השינויים יכולים לנבוע ישירות משינוי בקצב ההיתוך הגרעיני בכוכב או ממעבר של הכוכב למצב של חוסר שיווי משקל הידרוסטטי.
כוכבים משתנים מסיבות פנימיות > משתנים פועמים

כוכבים אלו מתנפחים ומתכווצים לסירוגין, חלקם במחזוריות סדירה וחלקם במחזוריות סדירה למחצה כאשר אורך המחזור משתנה מעט מפעם לפעם סביב אורך מחזור ממוצע. השינויים ברדיוס גורמים לשינויים גם בטמפרטורה ולכן יחד עם הבהירות משתנה גם הספקטרום של האור הנפלט מהכוכב.